Anthony Bourdain

**Anthony Michael Bourdain** (25. juuni 1956 New York, USA – 8. juuni 2018 Kaysersberg Vignoble, Haut-Rhin, Alsace, Prantsusmaa ) oli USA tippkokk, telesaatejuht ja kirjanik.

## Elukäik
Autobiograafilises teoses ”Avameelselt köögist ehk seiklused kulinaarses allmaailmas” kirjutas Anthony järgmist: Ma olen elukutseline, klassikalise koolitusega kokk. Mul on Ameerika kulinaariainstituudi haridus.
Minu kirev karjäär: nõudepesija, õpipoiss, praekokk, grillkokk, kastmekokk ja peakokk.

Karjääri algust kirjeldab Anthony järgmiselt (lk 40-42): "1973. suveks läksin koos sõpradega Cape Codi Provincetowni. Toakaaslased töötasid kes, kus – hommikul läksime randa, suitsetasime marihuaanat, nuusutasime natuke kokaiini, võtsime veidi LSD-d, päevitasime alasti. 
Toakaaslane otsis mulle nõudepesija töö restoranis. Pottide ja pannide küürimine, taldrikute kaapimine, kartulimägede koorimine, rannakarpide hunnikute lahtikakkumine, kammkarpide ja homaaride puhastamine ei kõlanud ahvatlevalt võttes vastu Dreadnaughti nõudepesija koha, astusin ma rajale, mida mööda kõnnin siiani. 

Pakkusime praetud merikarpe, praetud krevette, praetud lestasid, praetud kammkarpe, friikartuleid, aurutatud homaare … ka grillitud loomaliha, karbonaadi ja kalafileed turistide hordidele, kes juuli algusest septembri alguseni linnakese üle ujutasid. Köögis nad jõid kõike, mis ette jäi. Nad varastasid kõike, mis polnud kinni naelutatud ja tõmbasid läbi sellise koguse ettekandjaid ning kliente, et midagi taolist polnud ma varem näinud, vaid ettegi kujutanud."

Peatükis "CIA saladused" (lk 57) kirjutas ta: "Pääseda New Yorgi osariigis Hyde Parkis asuvasse õppeasutusse. Õppijasoovijatest pikk järjekord kuid tutvuse kaudu sain ma kahe nädala pärast avalduse kirjutamist sisse." 

1978. aastal lõpetas ta USA Ameerika kulinaariainstituudi (CIA). 

Ta töötas paljudes endale kuulunud toitlustuskohtades (ühel perioodil ka valenimede all), kuid ka sellistes mainekates restoranides nagu Supper Club, One Fifth Avenue, Sullivan's ja New Yorgi kuulsas Brasserie Les Halles peakokana.

## Teosed
### Dokumentaalteosed
*”Avameelselt köögist ehk seiklused kulinaarses allmaailmas” (ingl k ”Kitchen Confidential”), tõlkinud Juhan Habicht, kirjastus Varrak, 2021
*”Typhoid Mary”
*”Koka rännakud:täiusliku eine otsinguil” (ingl k “A Cook`s Tour”), tõlkinud Juhan Habicht, kirjastus Varrak, 2003 
*”Anthony Bourdain`s Les Halles Cookbook”
*”The Nasty Bits”
*”No Reservations”
*”Keskmiselt küps: verine tervitus toidumaailmale ja kõigile, kes toitu valmistavad” (ingl k “Medium Raw”), tõlkinud Juhan Habicht, kirjastus Varrak, 2011 
*”Appetites:A Cookbook”

### Romaanid
*”Bone in the Throat”
*”Gone Bamboo”
*”The Bobby Gold Stories”
*”Get Jiro!”
*”Get Jiro: Blood and Sushi”. 

### Kokandus- ja reisisaated
Tema esimest reisikokasaadet «A Cook’s Tour» (2002–2003) näidati Food Networki kanalil. 
2005.–2012. aastani oli ta Travel Channeli kanalil koka- ja kultuurisaatega «Anthony Bourdain: No Reservations». 2011–2013 oli tal samal kanalil saade «The Layover».

Alates 2013. aastast tegi ta CNNi kanalile reisi- ja kokasaate sarja “Anthony Bourdain: tundmatud paigad”.

Sari võitis 12 Primetime Emmy auhinda ja aastal 2013 Peabody auhinna. 

### Artikleid
Lisaks ilmus Anthony artikleid väljaannetes The New Yorker, The New York Times, The Times of London, Los Angeles Times, The Observer, Gourmet, Maxim, Esquir jne.
 
## Isiklikku
Anthony Bourdain sündis New Yorgis ja tema lapsepõlv möödus New Jerseys Leonias. Anthony ema Gladys Bourdain oli The New York Times`i ajakirjanik, teise allika kohaselt ajakirja New Yorker toimetaja. Anthony perekonnanimi viitab võimalikule prantsuse päritolule - isa Pierre vanemate poolt, kes migreerusid pärast Esimest maailmasõda USAsse, on ta prantslane.
 
Aastatel 1985–2005 oli Bourdain abielus Nancy Putkoskiga. Abielust Ottavia Busia-Bourdainiga
sündis 2007. aastal tütar Ariane. Anthony hakkas Ottaviast eraldi elama 2016. aastal. Anthony viimane elukaaslane oli Itaalia näitleja ja režissöör Asia Argento. 

### Surm
Oktoobris 2022 ilmus kirjastuselt Simon & Schuster Anthony Bourdaini elulooraamat «Down and Out in Paradise: The Life of Anthony Bourdain», mille autor on ajakirjanik Charles Leerhsen. Selle kohaselt saatis Anthony surma eelõhtul Asia Argentole sõnumi. "Viimases suhtluses küsis Bourdain: «Kas ma saan midagi teha?» Argento vastas: «Lõpeta mu tüütamine.» 61-aastane tippkokk vastas: «OK,» ja poos ennast samal päeval üles.  

Tony ja Ripert olid Prantsusmaal tegemas uut osa CNNi koka- ja reisisaatele "Anthony Bourdain: tundmatud paigad". Nad ööbisid Ida-Prantsusmaal Alsace’i Kayserbergi Spa Chambard luksushotellis. Kui Anthony hommikusöögiks kohale ei ilmunud, läks Ripert teda otsima. Bourdaini leidnuna kutsus ta kohe kiirabi, ent parameedikute teatel oli Anthony juba mitu tundi surnud. Anthony oli end hommikumantli vööga üles poonud.

## Viited

## Välislingid
* 
"KITCHEN CONFIDENTIAL Adventures in the Culinary Underbelly"
*Anu Lohk, Kokanduse hämarad telgitagused terakese seksi ja ohtra narkoga, Õhtuleht.ee, 30. november 2010
*Kokk-kirjanik Bourdain: restoranis käi teisipäeviti Õhtuleht.ee, 30. aprill 2011
*Tippkokk Bourdain semmib Itaalia ühe seksikama naisega Õhtuleht.ee, 22. veebruar 2017
*Vahur Joa, Kuulsuste järelhüüded lahkunud Anthony Bourdain'ile 8. juuni 2018